Lisa
										Mulgi Vallavolikogu
										.  2020. a
										otsusele nr…..

TASUTA AVALIKU KASUTAMISE LEPING nr_____________

Karksi-Nuia							…... jaanuar 2020

Eesti Evangeelse Luterliku Kiriku Karksi Peetri Kogudus, asukohaga Lossi 1, Karksi-Nuia, Mulgi vald, Viljandimaa, registrikoodiga 80210504 (edaspidi nimetatud Omanik), keda esindab Eesti Evangeelse Luterliku Kiriku Karksi Peetri Koguduse juhatuse liige Raimond Vaher, ühelt poolt ja 

Mulgi Vallavalitsus, asukohaga Pärnu mnt. 30, Abja-Paluoja, Mulgi vald, Viljandimaa, registrikoodiga 77000453 (edaspidi nimetatud Omavalitsus), keda esindab valla põhimääruse alusel vallavanem Imre Jugomäe, teiselt poolt,

(edaspidi eraldi nimetatud Pool ning koos ja ühiselt nimetatud Pooled), 

sõlmisid käesoleva lepingu (edaspidi nimetatud Leping) alljärgnevas:

1.	ÜLDSÄTTED
1.1.	 Lepinguga annab omanik lepingus ettenähtud Kiriku I kinnistu koos kinnistul asuvate hoonete ja rajatistega tasuta avalikuks kasutamiseks Lepingus toodud tingimustel ning selle kehtivusaja jooksul.
1.2.	Leping jõustub selle sõlmimise kuupäevast ja kehtib tähtajalisena kuni …. jaanuarini 2030. a.

2.	LEPINGU ESE 
2.1.	Omanik annab Mulgi vallale avalikuks kasutamiseks Kiriku I kinnistu (registreerimise nr 2222939 katastritunnusega 28701:002:1092) maa-ala koos kinnistul asuvate hoonete ja rajatistega asukohaga Karksi-Nuia, Mulgi vald, suurusega 6,53 ha (edaspidi nimetatud Kiriku I) vabaaja ja kultuuriürituste korraldamiseks ning läbiviimiseks. 
2.2.	Avaliku kasutamise leping hõlmab Kiriku I kinnistu katastriüksust tunnusega (28701:002:1092), mis on fikseeritud katastriüksuse plaanil ja on Lepingu Lisaks 1.
2.3.	Käesoleva Lepingu allakirjutamisega loetakse Kiriku I kinnistu avalikuks kasutamiseks üleantuks.
2.4. Kiriku I kinnistu avaliku kasutamise õigus on vaba kõigile.

3.	OMANIKU KOHUSTUSED JA ÕIGUSED
3.1. Omanik kohustub:
3.1.1 hoiduma Kiriku I kinnistu kasutajale takistuste tegemisest kasutamisel ja arendamisel 
         kooskõlas lepinguga;
3.1.2 teatama omavalitsusele kirjalikult kinnistu võõrandamisest;
3.1.3 hoiduma Kiriku I kinnistu koormamisest selliste piiratud asjaõigustega, mis välistavad
         Kiriku I kinnistu avaliku kasutamise või takistavad seda olulisel määral.

3.2. Omaniku õigused:
3.2.1 taotleda toetusi erinevatest fondidest Kiriku I kinnistul asuvate ordulinnuse varemete arendamiseks ja hoonete rekonstrueerimiseks vastavalt Muinsuskaitseameti ja Keskkonnaameti nõuetele kooskõlas Mulgi valla arengukavaga aastateks 2019–2025. 

4.	KOHALIKU OMAVALITSUSE KOHUSTUSED JA ÕIGUSED
4.1. Omavalitsus kohustub:
4.1.1 kooskõlastama omanikuga Kiriku I kinnistul Mulgi valla poolt läbiviidavad tegevused  vabaaja ja kultuuriürituste korraldamisel ning läbiviimisel; 
4.1.2 aitama kaasa Kiriku I kinnistu ordulinnuse maa-ala heakorrastamisele ja rohualade niitmisele, mis on fikseeritud viirutatult katastriüksuse plaanil ja on Lepingu Lisaks 2.

4.2. Omavalitsuse õigused: 
4.2.1 korraldada avalikke üritusi Kiriku I kinnistul;
4.2.2 aidata kaasa Kiriku I kinnistu arendamisele vastavalt Mulgi valla arengukavale aastateks
2019–2025;
4.2.3 teha omanikule ettepanekuid Kiriku I kinnistu arendamiseks vastavalt Mulgi valla arengukavale aastateks 2019–2025;
4.2.4. esitada taotlusi erinevatesse fondidesse Kiriku I kinnistul asuvate ordulinnuse varemete arendamiseks ja hoonete rekonstrueerimiseks vastavalt Muinsuskaitseameti ja Keskkonnaameti nõuetele kooskõlas Mulgi valla arengukavaga aastateks 2019–2025. 

5.	LEPINGU MUUTMINE
5.1.	 Lepingu tingimusi võib muuta Poolte kokkuleppel, välja arvatud juhul, kui Lepingu tingimuste vajadus tuleneb Eesti Vabariigi õigusaktidest;
5.2.	 Ühe Poole esitatud taotluse lepingutingimuste muutmiseks vaatavad teised Pooled läbi kümne  (10) päeva jooksul arvates taotluse saamise päevast. Keeldumise korral teatatakse sellest teistele Pooltele koos vastavasisuliste põhjendustega viie (5) päeva jooksul.

6.	LEPINGU LÕPETAMINE
6.1.	 Leping lõpeb selle tähtaja möödumisel, Lepingu ülesütlemisel või lõppemisel.

7.	LÕPPSÄTTED
7.1.	 Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel ei tulene teisele Poolele õiguslikke või majanduslikke tagajärgi. Informatsioonilist teadet võib edastada telefoni, arvutiside jms. Kaudu;
7.2.	 Lepingust tõusetuvad vaidlused lahendatakse läbirääkimiste teel. Kokkuleppe   mittesaavutamisel kuuluvad vaidlused lahendamisele Tartu Halduskohtus;
7.3.	 Leping on koostatud eesti keeles kolmes eksemplaris, millest igale Poolele jääb üks Lepingu eksemplar.

8.	POOLTE KONTAKTANDMED

Omanik 	Eesti Evangeelse Luterliku Kiriku Karksi Peetri Kogudus, asukoht Lossi 1, Karksi-Nuia, 69104 MULGI VALD, VILJANDIMAA, tel 5190 0073.

Omavalitsus	Mulgi Vallavalitsus, asukoht Pärnu mnt 30, Abja-Paluoja, 69403 MULGI VALD, VILJANDIMAA tel 435 4780